Meil oli täna tore päev.Käisime kõigepealt tuletõrjes korra vanaisal külas.Seejärel vanalinnas raamatute tutvustusel.Lapsel oli seal pisut igav aga  saime ruttu sealt tulema.Võtsin endale lisakohustuse/lisahobi.Nüüd saab minu käest eesti enda tegijate lasteraamatuid,mis on mõeldud vanusele 1-6 eluaastat.Klõpsasin juba pilte ja üritan need kuhugi üles riputada,et huvilised saaksid interneti vahendusel pilgu neisse heita ja natuke infot lugeda.Igatahes hea ju kui saad niiviisi oma arvutist oma lapsele või siis kellelegi kingiks raamatuid valida .Pole just eriti tihti võimalik väikelapse kõrvalt raamatupoodi uurimisretkele minna ja lapsega koos minnes tuleb  tihti sealt nö läbi tormata.Tegelikult ma ikka vahel üksi käin ja siis vaatan hoolega,mis pakutakse.Valikut on palju aga tihti on hind see,mis kriipsu peale tõmbab su ostusoovile.Vahel aga ei meeldi pildid(liiga kirjud ja segased) või on miski muu aga.  Raamatukott kaasa taritud,liikusime tagasi Viru poole.Laps ütles,et tema tahaks süüa.Nojah,hommikul ju ei söönud eriti kuigi ma palusin ja seletasin ka miks tuleks seda teha.Põikasime sisse McDonaldsisse,sest kuskil mujal oleks söögi ootamise peale  liialt palju aega kulunud.Laps sai lasteeine,kust teda köitsid vaid friikartulid ja mänguasi.Et siis emme sai ka süüa-juua.Edasi liikusime Coca Cola Plazasse kinoseansile.Saal oli keskmise täituvusega,seega said lapsed hästi liikuda.Nii mõnigi beebi röökis ja kisas ja Sandra näitas nii vahvasti sõrme suu peale hoides ühele,et tasa tuleb olla.Filmi lõpu poole tüdines Sandragi ja läks istumisridade kõrvale jalutama ja ekraaniesisele autoga sõitma ja mängima.Igatahes talle meeldis.Vähemalt nii ta mulle vastas.Film  ise(Wall-E)ei olnud midagi erilist.Armas aga pisut ehk liiga napi tekstiga ja üksluine.Vähemalt saime teada,et Sandraga võib teinegi kord kinno minna.  Peale filmi lipsasime läbi lõngapoest ja ostsin tellitud mütside jaoks taas lõnga.Siis jalutasime bussile ja peagi olimegi kodus.Nii see päev õhtusse sammuski.  Nüüd olen tegelenud raamatute vaatamise ja pildistamisega.Kui saan kõik kenasti kuhugi üles,siis teen eraldi postituse selle kohta.Loodan,et huvilisi ikka leidub.Sandra igatahes vaatas  neid ja valis juba ühe raamatu välja,mille kohta ta mulle ütles,et seda ei tohi maha müü,tal seda vaja.